ร้านก๋วยเตี๋ยว 22 เป็นร้านเก่าแก่ ครองใจคนชลบุรีมาหลายสิบปี 
ร้านเดิมจะอยู่ตรงหน้าวัดใหญ่ ปัจจุบัน อยู่หน้าห้างฟอรั่ม 
คนจะเยอะตลอด ไปตอนเที่ยงแทบไม่มีโต๊ะนั่ง บริการรวดเร็ว คนเยอะแต่คอยไม่นาน
ที่จอดรถก็ค่อนข้างลำบาก ส่วนใหญ่จะไปจอดด้านหลังห้างฟอรั่มแล้วเดินมา
รสชาติ ก๋วยเตี๋ยว ถ้าเป็นเย็นตาโฟ ก็จะรสจัดออกหวานนำแทบไม่ต้องปรุงเลย
แต่ถ้าเป็นก๋วยเตี๋ยวน้ำ น้ำซุปจะค่อนข้างจืด ต้องปรุงถึงจะพอดี 
แต่ยิ่งกินจะยิ่งอร่อย เพราะเค๊าจะใส่หมูสับมาด้วย ทำให้ซุปรสชาติดีขึ้นเรื่อยๆ
เครื่องที่ใส่มา อร่อยทุกอย่าง จะเป็นพวกลูกชิ้น ปลาแผ่น กุ้งทอด หนังปลา ทำกันใหม่ๆหลังร้าน
ที่จริงกุ้งทอดกับหนังปลาเค๊าก็ทอดมาค่อนข้างแข็งนะ แต่พอกินกับก๋วยเตี๋ยวแล้วมันเข้ากันได้ดี
โดยรวมถือว่าเป็นก๋วยเตี๋ยวที่มีเอกลักษณ์ไม่เหมือนใคร กินได้ไม่เบื่อ
ส่วนเค้ก ร้านนี้เพิ่งจะมาทำเค้กขายไม่กี่ปี เป็นเค้กราคาประหยัด แต่รสชาติอร่อยเกินราคา
มีหลายรสชาติ กาแฟ ครีม สัปปะรด ฯลฯ กล่องละ 40 บาท 
แต่ที่แนะนำเลย คือเค้กฝอยทอง เค้กฝอยทองของที่นี่จะใส่ฝอยทองเยอะมาก
โรยมาเยอะน่ากินเลยที่เดียว ส่วนฝอยทองที่โรยก็อร่อย คุณภาพดี หอมหวานมากๆ
เหมาะสำหรับซื้อเป็นของฝาก ทำบุญ ไหว้เจ้า  สวยงามน่ากินรสชาติเยี่ยม
กินก๋วยเตี๋ยวแล้ว อย่าลืมซื้อเค้กกลับบ้านไปลองทานกันนะ ของเค๊าดีจริงๆ
